Með því að vaka byggir maður upp svefnþrýsting og þetta dugar ótrúlega oft . Þó það sé erfitt , þá er best að halda sömu rútínu líka um helgar til að rugla ekki í nýja svefnmynstrinu . Ekki nota rúmið til að horfa á sjónvarpið , lesa , hlusta á tónlist eða fikta í símanum . Betra er að gera það annars staðar , þar með tengir líkaminn rúmið smátt og smátt einungis við svefn . Auglýsing Forðast koffín , nikótín og áfengi Best er að forðast koffín fyrir svefninn vegna örvandi áhrifa þess . Forðast það að leggja sig Þetta getur verið snúið á löngum og erfiðum dögum , en það getur ruglað svefnmynstrið okkar að leggja sig á daginn . Því er best að reyna að halda sér vakandi , fara til dæmis í göngutúr eða annað til að komast yfir mestu þreytuna um miðjan daginn . Þó eru ýmsir sem segja að hádegislúr fyrir klukkan hálf þrjú á daginn og að hámarki 45 mínútur trufli ekki nætursvefninn . Hreyfing getur haft jákvæð áhrif á svefninn og því um að gera að koma minnst 20 - 30 mínútna hreyfingu inn í amstur dagsins , en hreyfing er einnig góð af svo miklu fleiri ástæðum . Það getur verið erfitt að komast út úr þessum vítahring og þar sem svefn er okkur svo gríðarlega mikilvægur þá skalt þú ekki hika við að leita þér aðstoðar . Ég má þó til með að bæta því við að svefnlyf eru ekki langtímalausn við svefnleysi en geta hjálpað til skemmri tíma . Margar aðrar leiðir eins og hugræn atferlismeðferð er dæmi um lausn sem virkar vel til lengri tíma .